ད་གསལ་གྲུབ་པའི་ཐོལ་གླུ་ཌཱ་ཀི་དགྱེས་རོལ། གཉུག་མའི་གླུ་འོད་གསལ་གྲུབ་པའི་རོལ་མོ། ཉམས་ལེན་གྱི་གླུ་རིག་སྟོང་ངལ་གསོ། དེ་ཉིད་
བསྡུས་པའི་གླུ་དཔའ་བོའི་རོལ་མོ། ཐེག་མཆོག་ལམ་རིམ་གྱི་གླུ་འཆི་མེད་གྲུབ་པའི་བདེན་ཚིག །ལམ་རིམ་གྱི་གླུ་གདོད་ནས་རྣམ་དག གླུ་སྲས་བཅས་རྒྱལ་ཀུན་འདུས་ཞལ་མ། འགྱུར་མེད་བསྟན་
འཕེལ་ལ་གནང་བའི་གླུ། བཀའ་གདམས་ལམ་རིམ་བསྟན་པའི་གླུ་ཕན་བདེའི་ཤིང་རྟ། ཞེན་པ་བཞི་བྲལ་གྱི་ཉམས་དབྱངས་སྙིང་གི་བདུད་རྩི། དོན་བདུན་མའི་གསོལ་འདེབས་ཡིད་ཀྱི་བདུད་རྩི།
གླུ་རྒྱལ་ཀུན་སྙིང་རྗེའི་རང་གཟུགས། གཏུམ་མོའི་རས་འབུད་སྐབས་ཀྱི་གླུ། ཡང་དག་གྲུབ་པའི་གླུ། ལེགས་དགོན་བྱང་འདྲེན་གྱིས་ཞུས་ངོར་གནང་བའི་གླུ། གླུ་ཤིན་ཏུ་རྣམ་དག་མ། ཕུན་ཚོགས་

ལྔ་ལྡན་གྱི་གླུ་དགེ་ལེགས་བདུད་རྩིའི་ཆར་འབེབས། འཕགས་མའི་ཐུགས་དམ་སྐུལ་བའི་གླུ་རྡོ་རྗེ་སྒྲ་མའི་མཆོད་སྤྲིན། རྡོར་སེམས་ལ་ཡང་སྙིང་གིས་བསྔགས་པའི་གླུ་གསང་བདག་བཞད་པའི་དབྱངས་
སྙན༑ པདྨ་སཾ་བྷཱ་ཝ་ལ་རྩ་སྔགས་ཀྱིས་བསྟོད་པའི་གླུ་ཁ་སྦྱོར་ནཱ་དའི་དབྱངས་སྙན། ཕ་རྒྱལ་བ་ཀུན་དངོས་ཞེས་པའི་གླུ། ཧཻ། སྒྱུ་མའི་མཛེས་མ་ཞེས་པའི་གླུ། མགོན་རྒྱལ་བ་ཡོངས་ཀྱི་ཞེས་པའི་
གླུ༑ སྙན་པ་རབ་ལྡན། རིག་པ་འདི་ནི། ཀ་དག་བསམ་བརྗོད་སོགས་ཀྱི་དབུ་ཅན་གྱི་གླུ། རང་ཚུལ་དྲང་པོར་བརྗོད་པའི་གླུ་བདེན་མེད་སྒྱུ་མའི་རོལ་མོ། དཔལ་སྐུ་བཞིའི་དབང་ཕྱུག །རིགས་དང་
དཀྱིལ་འཁོར་ཞེས་པའི་དབུ་ཅན་གྱི་གླུ། རང་གྲོལ་སྐོར་ལྔའི་སྔོན་འགྲོའི་གླུ། རང་གྲོལ་སྐོར་ལྔ། སྤངས་རྟོགས་ཡོན་ཏན་ལྡན་པའི་ཡེ་ཤེས་ཐུགས་ཞེས་པའི་གླུ། ཧོ་ཧོ། དྲན་ཤེས་ཀྱི་གཉེན་པོས་མ་
ཟིན་པས་ཞེས་པའི་དབུ་ཅན་གྱི་གླུ། འཇིགས་མེད་གདོད་ནས་རྣམ་དག་ཅེས་པ་རྗེ་ཉིད་ཀྱི་ཨ་ནེ་ཨོ་རྒྱན་ཆོས་མཚོར་གནང་བ། རང་གྲོལ་སྐོར་ལྔའི་གེགས་སེལ་རིན་པོ་ཆེའི་དྲྭ་བ། བོགས་འདོན་
བདུད་རྩིའི་ཟེགས་མ། འདའ་དཀའ་མའི་གདམས་པ་མྱུར་ལམ་ཐིག་ལེ། ངོ་སྤྲོད་ཡེ་ཤེས་སྙིང་པོ། ཚེ་ལྷ་རྣམ་གསུམ་ལ་བསྔགས་པའི་གླུ་ཚན་གསུམ། དཔལ་ལྡན་བླ་མར་གསོལ་འདེབས་ཀྱི་གླུ་དད་

༄༅། །པའི་ཕོ་ཉ། གླུ་ཀ་དག་སྟོང་ཆེན་མ། དགའ་བ་བཅུ་དྲུག་གི་སྙེམས་གླུ་དྲང་སྲོང་དྲེགས་པའི་གླིང་བུ་བཅས་ལྡེབ། ༦༥ བཅུ་པ་ཞལ་གདམས་བསླབ་བྱའི་སྐོར་གཞན་ཕན་བདུད་རྩིའི་ནང་
གསེས༑ སྤོང་བ་བསམ་གཏན་པ་ལ་གདམས་པའི་གཏམ་ལམ་རིམ་བདུད་རྩིའི་སྙིང་པོ། དེའི་འགྲེལ་ཆུང་ཚིག་དོན་རབ་གསལ། ཟབ་དོན་ཉམས་སུ་ལེན་ཚུལ་གྱི་ཟིན་བྲིས་སྐལ་བཟང་ཡིད་ཀྱི་ཨུཏྤལ་
བཅས་ལྡེབ། ༢༥ སྤང་བླང་གི་བསླབ་བྱ་མདོར་བསྡུས་པའི་གཏམ་ཆོས་ཚུལ་བདུད་རྩིའི་སྤྲིན་ཆར། པྲ་ཛྙཱའི་མཚན་ཅན་ལ་གནང་བའི་ཞལ་གདམས། ཡང་ཞལ་གདམས་མཛད་འཕྲོ་ལུས་པ།
བདག་མེད་རྣམ་གཉིས་ལས་བརྩམས་པའི་གདམས་པ་བདུད་རྩིའི་ཟེགས་མ། བླ་མ་ལ་གསོལ་འདེབས་ཞལ་གདམས་དང་འབྲེལ་བ། རྟོགས་བརྗོད་གཞན་ཕན་བདུད་རྩིའི་སྤྲིན་ཆར། རྫོགས་པ་ཆེན་
པོའི་གཞི་ལམ་འབྲས་གསུམ་ལས་འཕྲོས་པའི་གཏམ་ཉུང་ངུ་། ཞལ་གདམས་གང་གི་མཚན་ཙམ། སྐྱབས་ཀུན་འདུས་ཞལ། ད་ལྟའི་ཤེས་པ། རང་བྱུང་རིག་པ། ཕྱོགས་དུས་རྒྱལ་བ་སོགས་ཀྱི་དབུ་
ཅན༑ ཞལ་གདམས་སྨོན་ཚིག་བཀྲ་ཤིས་ཚེ་འཕེལ་ལ་གནང་བ་བཅས་ལྡེབ། ༡༥ སྨོན་ལམ་ཕན་བདེའི་ས་བོན་ལྡེབ། གསུང་ངག་ལམ་རིམ་སྨོན་ལམ་བྱིན་རླབས་དཔལ་སྟེར། ཇོ་བོ་རིན་པོ་ཆེར་

གསོལ་སྨོན། ཤིས་བརྗོད་བིཪྺ་ཏ་བསྒྲིགས་པ་ཁ་ཤས། འོད་གསལ་འཆར་བའི་གསོལ་འདེབས་ཟབ་དོན་སྤྲིན་གྱི་རོལ་མོ། ཡེ་ཤེས་དོན་གྲུབ་བསྟན་པའི་རྒྱལ་མཚན་ལ་གསོལ་འདེབས་བཀའ་
གདམས་ལྷ་ཆོས་བདུན་ལྡན་དང་འབྲེལ་བ། གླ་གྲོ་དགོན་གྱི་བླ་མ་དགེ་འདུན་ལ་གནང་བའི་ཞལ་གདམས། ཐེག་དགུའི་སྨོན་ལམ་རྡོ་རྗེའི་ཚིག་རྐང་། སྡོམ་གསུམ་སྨོན་ལམ་དོན་གཉིས་ངལ་བསོ།
དགྱེས་རྡོར་རྒྱུད་གསུམ་གྱི་བཤད་བཀའ་དར་བའི་གསོལ་འདེབས་སྨོན་ལམ། ཐེག་ཆེན་ལམ་རིམ་སྨོན་ལམ་རྣམ་གྲོལ་དགའ་སྟོན། སྨོན་ལམ་བསྡུས་པ་དོན་གཉིས་ཆུ་སྐྱེས། འཇམ་དབྱངས་མཆོག་
གྲུབ་བར་གནང་བའི་ཞལ་གདམས་སྨོན་ལམ། ཕྱོགས་བཅུ་དུས་བཞིའི་དབུ་ཅན་གྱི་ཞལ་གདམས། ཡེ་ཤེས་ལ་གནང་བའི་གདམས་པ། རུ་དམ་ཤྲཱི་སིཾ་ཧའི་བཅའ་ཡིག་སྡེ་དགེའི་གསུང་ཚབ། གདོང་
དགོན་ཆོས་འཁོར་གླིང་། རྫོང་སར་དགོན། ཀརྨ་ལྷ་སྟེང་གི་བཅའ་ཡིག་བཅས་ལྡེབ། ༢༥ དར་རྒྱས་གླིང་གི་བཅའ་ཡིག་ཕན་བདེའི་ས་བོན་ལྡེབ། ༦ སྨིན་གླིང་ཁྲི་སངས་རྒྱས་ཀུན་དགའི་གསན་
ཡིག་བསྒྲིགས་པའི་དབུ་གཤམ། རྗེ་ཕག་ཞང་གསུམ། གནས་བརྟན་སོགས་ཞལ་ཐང་མང་པོའི་གསོལ་བྱང་དང་། མཚན་བརྗོད་དང་ཤེས་བྱ་ཀུན་ཁྱབ་སོགས་ཀྱི་སྤར་བྱང་། ཐུབ་བསྟན་དར་རྒྱས་

༄༅། །གླིང་གི་རིག་འཛིན་ལྷ་ཁང་གི་དཀར་ཆག་བཅས་ལྡེབ། ༢༨ ཁང་དམར་མདོའི་གུ་རུའི་སྣང་བརྙན་བཞེངས་པའི་དཀར་ཆག་ལེགས་བྱས་སྤྲིན་གྱི་རོལ་མོ་ལྡེབ། ༡༤ ནང་རྒྱུད་སྡེ་གསུམ་
གཙོ་བོར་གྱུར་པའི་ཟབ་རྒྱས་ཆོས་ཚུལ་རབ་འབྱམས་ཀྱི་གླེང་བ་དངོས་གྲུབ་སྒོ་བརྒྱ་འབྱེད་པའི་ལྡེའུ་མིག་ཅེས་པ་གཏེར་མཛོད་ཐོག་མའི་དཀར་ཆག་ལྡེབ། ༥༤ ཀློང་ཆེན་གསུང་ཐོར་བུ། འཕྲེང་གསུང་
རབ༑ ཀློང་ཆེན་སྙིང་ཐིག་ཁ་སྐོང་། ཀོང་སྤྲུལ་རིན་པོ་ཆེའི་གསུང་ཐོར་བུ། བཀའ་བརྒྱུད་བསྟན་རིམ་ཐོ་བཀོད། རྩ་གསུམ་སྒྲུབ་ཐབས་རབ་འབྱམས་བསྒྲིགས་བཞེད་ཀྱི་ཐོ་བཀོད། གདམས་ངག་
མཛོད་ཤིན་ཏུ་རྒྱས་པའི་ཐོ་བཀོད། གྲོལ་མཆོག་དབང་བརྒྱ་དང་། རྗེ་བཙུན་ཏཱ་ར་ནཱ་ཐའི་རིན་འབྱུང་སོགས་ཀྱི་རྣམ་གྲངས། སྒྲུབ་ཐབས་ཀུན་བཏུས་ཐོག་མའི་ཐོ་བཀོད་བཅས་ལྡེབ། ༧༤ བཅུ་
གཅིག་པ་གནས་རྟེན་དཀར་ཆག་སྣ་ཚོགས་དང་། བསྔོ་སྨོན་ཤིས་བརྗོད་ཀྱི་སྐོར་ཕྲིན་ལས་མཁའ་ཁྱབ་སྲིད་ཞིའི་དགེ་ལེགས་དཔལ་སྟེར་གྱི་ནང་གསེས། དབུས་གཙང་གནས་རྟེན་དཀར་ཆག་མདོར་
བསྡུས་དད་པའི་ས་བོན་ལྡེབ། ༡༨ བསྔོ་སྨོན་དང་ཤིས་བརྗོད་ཀྱི་སྐོར་ལ། སྨོན་ལམ་རྣམས་གོང་དུ་སོང་། དགེ་རྩ་བྱང་ཆུབ་ཏུ་བསྔོ་བའི་གཏམ་བསོད་ནམས་སྤྲིན་གྱི་རྒྱུད་མངས། དཀོན་མཆོག་

གསུམ་དང་རྩ་གསུམ་ལ་སྦྱར་བའི་བཀྲ་ཤིས། ཚེ་ལྷ་རྣམ་གསུམ་གྱི་བཀྲ་ཤིས་ཤློ་ཀ་གཅིག །ཡང་མཆོག་གསུམ་རྩ་གསུམ་སྐུ་གསུམ་ལ་སྦྱར་བའི་བཀྲ་ཤིས་འབྱུང་བར་དཀོན་པ་ཞེས་པ་དང་། ལྷ་
དབང་ལྷ་ཡི་འབྱོར་པ་ཞེས་པའི་དབུ་ཅན་དང་། རྫས་བརྒྱད་སྤེལ་བའི་བཀྲ་ཤིས། རྟགས་བརྒྱད་སྤེལ་བའི་བཀྲ་ཤིས། སྒྲོལ་དཀར་ཡིད་བཞིན་འཁོར་ལོ་ལ་སྨོན་ཤིས། བཀྲ་ཤིས་ཕན་བདེའི་འབྱུང་
གནས་ཞེས་པ་ཤློ་ཀ་གཅིག །གངས་ལྗོངས་རིས་མེད་བསྟན་པ་རྒྱ་མཚོའི་བདག་ཅེས་པ་བཅས་ལྡེབ། ༡༡ འབོར་བསྡོམས་ལྡེབ། ༥༦༠ ཞར་བྱུང་གསུང་ཐོར་བུ་སྤར་དུ་བཞེངས་པའི་གཏམ་ཉུང་ངུ་
དང་རྗེས་སུ་འབྲེལ་བའི་དཀར་ཆག་བཞུགས་བྱང་ཁོ་བོས་བྲིས་པ་ལྡེབ། ༥༡ བཅས་ལེགས་པར་བཞུགས་སོ། །དེ་ལྟར་རྗེ་བླ་མ་ཀུན་མཁྱེན་ཆོས་ཀྱི་རྒྱལ་པོ། ཆོས་ཀྱི་རྗེ། ཆོས་ཀྱི་རྒྱ་མཚོ་ཆེན་པོ་དེ་
ཉིད་ཀྱི་གསུང་རྣམ་པ་ཐམས་ཅད་པའི་རོལ་མོ་བརྗོད་མེད་དབྱིངས་ལས་བརྗོད་པའི་རྣམ་པར་ཤར་བ་སངས་རྒྱས་ཀྱི་གསུང་ཆོས་ཀྱི་འཁོར་ལོ་མི་ཟད་པ་དང་དབྱེར་མི་ཕྱེད་པ་འདི་ཡི་རྟོགས་པ་བརྗོད་པ་
ལུང་རིགས་མན་ངག་གི་ཚུལ་དང་མཐུན་པར་རྒྱ་ཆེར་འཆད་དུ་ཡོད་པ་དང་། འདིའི་ཆེ་བ། དགོས་པ། ཕན་ཡོན་སོགས་ཀྱང་མང་དུ་སྨྲ་བར་ནུས་མོད། འདིར་སྤར་བྱང་དང་བཞུགས་ཐོ་ཙམ་ལས་རྒྱ་

༄༅། །ཆེར་སྤྲོས་པའི་ལམ་དུ་འགོད་པར་འོས་མ་ཡིན་པའི་ཚུལ་མཆོག་སྤྲུལ་དམ་པ་ཉིད་ཀྱི་དགོངས་བཞེད་ལྟར་མང་དུ་སྨོས་པར་མ་བྱས་པ་ཤེས་པར་འདོད་ན་བློ་ལྡན་རྣམས་ཀྱིས་རྣམ་དཔྱོད་ཀྱི་མིག་
རྣམ་པར་དག་པས་ལེགས་པར་བཙལ་ཏེ་རྟོགས་པར་འཚལ་ལོ། །སླར་སྨྲས་པ། ཤྲཱི་བི་ཛ་ཡནྟུ། ཕུན་ཚོགས་དགེ་ལེགས་ནོར་བུའི་བླ་བྲེ་ཡིས། །སྲིད་དང་ཞི་བའི་བླ་ན་བྲེས་པ་ལས། །བཀྲ་ཤིས་
འདོད་རྒུའི་ཆར་གྱིས་གཏན་བདེ་ཡི། །དབུལ་སེལ་ཞི་བསིལ་ཆོས་ཀྱི་འཁོར་ལོའི་སྤྲིན། །རྒྱལ་བའི་གསུང་གསང་མི་ཟད་རྒྱན་འཁོར་དང་། །མཚུངས་པར་འཇུག་པ་སྲིད་པའི་རིམས་ནད་གཉེན། །
གང་འདུལ་ཟབ་རྒྱས་བདུད་རྩིའི་མཛོད་ཆེན་པོ། །འཕགས་མཆོག་བླ་མ་ཆོས་ཀྱི་གཏེར་ཆེན་པོའི། །མགྲིན་པ་ལོངས་སྤྱོད་འཁོར་ལོའི་རླབས་གཡོས་པས། །གང་འཚམས་ཆོས་ཚུལ་མཐའ་དང་གཏིང་
བྲལ་བ། །ཞིང་ཁམས་མཐའ་ཡས་རིགས་ཅན་གསུམ་གྱི་རྒྱུད། །སྨིན་དང་གྲོལ་བའི་སྐལ་བཟང་སྐྱེས་ཀྱི་མཆོག །གསུང་གསང་རྣམ་པ་ཀུན་ལྡན་ནཱ་དཱའི་དབྱངས། །འགྲོ་ཁམས་གདུལ་བྱའི་རྒྱུད་དང་
མཚུངས་འཇུག་པའི། །ཕྲིན་ལས་གཙོ་བོ་གསུང་གི་སྣང་བྱེད་ནི། །ཉི་མ་བྱེ་བའི་གཟི་ཡང་འགོང་བར་བྱེད། །ཉིན་བྱེད་ལགས་ཀྱང་རྟ་ལྗང་ཅན་དེ་མིན། །འདོད་འཇོ་ཡིན་ཡང་འཇོག་པོའི་གཙུག་རྒྱན་

མིན༑ །དེ་དག་ཕན་པ་ཉི་ཚེའི་ལམ་ལ་འཇུག །འདི་ནི་གཏན་གྱི་མཆོག་སྦྱིན་ཁྱད་པར་འཕགས། །ཐོས་པ་འདོད་ལ་རིག་པའི་གཏེར་མཛོད་དེ། །བསམ་པར་བཞེད་ལ་ལུང་དང་རིགས་པའི་
གཏེར༑ །བསྒོམ་པར་མོས་ལ་མན་ངག་རྒྱ་མཚོའི་བཅུད། །འདི་ཡིན་འདི་གཅིག་འདི་ལ་མ་ཚང་མེད། །འཆད་མཁས་དག་ལ་ངག་གི་འདོད་འཇོ་སྟེ། །རྩོམ་པར་དགྱེས་ན་དབྱངས་ཅན་ཏམྦུ་ར། །
རྩོད་པའི་གནས་ལ་རིགས་ལམ་རྡོ་རྗེའི་མཚོན། །མཉམ་པར་འཇོག་ན་ཏིང་འཛིན་སྒོ་བརྒྱ་དགྲོལ། །གང་ཡང་དམ་པས་བསླབ་འོས་གནས་མཐའ་དག །རྒྱས་འགྱུར་བ་ཀུ་ལ་ཤིང་མེ་ཏོག་གང་། །
ལེགས་བཤད་མཛེས་མའི་ཁ་ཆང་འདིས་བྲན་ན། །ལུང་རྟོགས་དཔལ་གྱི་འདབ་མ་ཕྱོགས་བརྒྱར་གྲོལ། །ལུང་གི་འབྱུང་གནས་རྟོགས་པའི་ཕྱི་མོ་སྟེ། །ཀུན་མཁྱེན་ཆོས་རྗེའི་ལེགས་གསུང་ཕྱོགས་
གཅིག་གི། །ངོ་མཚར་རྟོགས་བརྗོད་དུས་གསུམ་སྐྱེ་འཕགས་ཀྱི། །མཁས་པའི་རྣམ་དཔྱོད་དཔུང་བསྒྲིལ་མགྲིན་བཏེགས་ཀྱང་། །ནམ་མཁའ་ལྡིང་གི་རྩོལ་བས་འཆི་མེད་ལམ། །ཕ་མཐའ་མི་མངོན་
ངལ་བས་ལྡོག་པ་ལྟར། །འདི་ཡི་ངོ་མཚར་ཕྱིར་ཞིང་ཟབ་རྒྱས་ཀྱི། །རང་བཞིན་འཛད་པ་མེད་འདི་དྲང་གཏམ་ལགས། །དེ་ཕྱིར་ཕྱོགས་འདིར་རྣམ་དཀར་མཛད་པ་ལ། །མཐའ་ཡས་ཡོན་ཏན་བྱེ་བས་

༄༅། །བརྒྱན་པ་དང་། །ཆབ་ཅིག་བསྟན་དང་འགྲོ་བ་རིས་མེད་པར། །སྨན་ཡོན་མཁའ་དང་མཚོ་བཞིན་རྒྱ་ཆེ་དེའི། །དགེ་བས་མཚོན་ཏེ་དུས་གསུམ་ལེགས་བྱས་ཚོགས། །གཅིག་བསྡུས་མཁའ་
ཁྱབ་ཡིད་ཅན་མ་ལུས་པ། །མགོན་པོ་ཀུན་ཏུ་གཟིགས་པའི་གོ་འཕང་སླད། །འཇམ་དཔལ་རྗེས་སློབ་ཡོངས་བསྔོའི་རྒྱ་ཡིས་གདབ། །ཁྱད་པར་བཀའ་བབས་རིན་ཆེན་རྣམ་བདུན་གྱི། །ཆོས་ཚུལ་རྒྱ་
མཚོའི་གོས་ཅན་མཐར་ཁྱབ་པས། །རིས་མེད་བསྟན་ལ་པདྨོར་ཉི་འོད་བཞིན། །ཕན་བདེའི་ལང་ཚོ་མཆོག་ཏུ་རྒྱས་གྱུར་ཅིག །ཀུན་མཁྱེན་བླ་མའི་ཟབ་དགོངས་ལྷག་མའི་གནས། །ཆོས་དབྱིངས་ཆེན་
པོར་ཡོངས་སུ་རྫོགས་གྱུར་ཏེ། །ནམ་མཁའ་སྲིད་དུ་ཕྲིན་ལས་བསམ་ཡས་ཀྱིས། །བསྟན་འགྲོའི་དོན་ཆེན་ལྷུན་གྱིས་གྲུབ་གྱུར་ཅིག །ཕྱོགས་དང་རིས་སུ་མ་ཆད་ཐུབ་པའི་བསྟན། །འཆད་རྩོམ་འཛིན་
དང་སྤེལ་བའི་ཐུགས་དམ་ནི། །རྗེ་བཙུན་བླ་མའི་དགོངས་མཚོར་ནོར་བུ་བཞིན། །གནས་པ་དེ་འདྲར་ཀུན་གྱིས་སློབ་གྱུར་ཅིག །རྣམ་དཀར་རྒྱ་ཆེའི་གནས་འདི་སྒྲུབ་བྱེད་མགོན། །ཕྲིན་ལས་ཟབ་
མོའི་སྣང་བརྙན་མཆོག་ཉིད་ཀྱང་། །སྐུ་ཚེ་མཛད་ཕྲིན་ཀུན་མཁྱེན་ཆོས་རྗེ་དང་། །མཉམ་པས་བསྟན་འགྲོར་སྨན་པ་སྦྱིན་གྱུར་ཅིག །ཚུལ་འདིར་དངོས་དང་བརྒྱུད་ནས་འབྲེལ་ཐོགས་ཀྱི། །འགྲོ་ཀུན་

ཀུན་མཁྱེན་མགོན་པོས་རྗེས་བཟུང་ནས། །སྤངས་རྟོགས་ཡོན་ཏན་མཐའ་དག་མཐར་ཕྱིན་ཏེ། །ཐུགས་ཡིད་གཅིག་འདྲེས་དགོངས་ཀློང་དབྱེར་མེད་ཤོག །བཀྲ་ཤིས་མཆོག་རབ་མཆོག་གསུམ་འདུས་
པའི་ཞལ། །བཀྲ་ཤིས་ངོ་མཚར་དཔལ་གྱི་འབྱུང་གནས་ཆེ། །བཀྲ་ཤིས་དུས་གསུམ་འབྱོན་དཀའི་རྣམ་འདྲེན་རྗེའི། །བཀྲ་ཤིས་གསང་གསུམ་བྱིན་གྱིས་བཀྲ་ཤིས་སྩོལ། །ཅེས་ཁམས་གསུམ་འགྲོ་
བའི་བླ་མ་མཚན་བརྗོད་པར་དཀའ་བ་དེ་ཉིད་ཀྱི་གསུང་རྣམ་པ་ཐམས་ཅད་པ་ཡི་གེའི་གཟུགས་སུ་འཆར་བའི་སྙེད་པ་བཀའི་བསྡུ་བ་དང་། དེ་དག་སྤར་དུ་བསྐྲུན་པའི་ཚུལ་ལས་བརྩམས་ཏེ་གཏམ་གྱི་
སྦྱོར་བ་ཤིན་ཏུ་མདོར་བསྡུས་པ་འདི་ལྟར་གྱིས་ཤིག་ཅེས་གང་འདུལ་ཕྲིན་ལས་རོལ་པའི་སྣང་བརྙན་ལུང་རྟོགས་ཡོན་ཏན་མི་ཟད་པའི་བདག་ཉིད་འཇམ་དབྱངས་ཆོས་ཀྱི་བློ་གྲོས་རིས་མེད་བསྟན་པའི་རྒྱལ་
མཚན་དཔལ་བཟང་པོའི་ཞལ་སྔ་ནས་ཀྱིས་བཀྲ་ཤིས་པའི་ལྷ་རྫས། རིན་ཆེན་གཉིས་པའི་གནང་སྦྱིན་བཅས་བཀའ་སྩལ་རིན་པོ་ཆེའི་ཕྲེང་བ་ཐོད་དུ་བཅིངས་པ་གུས་པས་མཆོད་དེ། ཀུན་མཁྱེན་རྫོགས་
པའི་སངས་རྒྱས་འཇམ་མགོན་ཆོས་རྗེ་རྣམ་གཉིས་ཀྱིས་རྗེས་སུ་བཟུང་བའི་སྐལ་བཟང་ཐོབ་པ་བློ་གྲོས་འོད་ཀྱི་སྙིང་པོའམ། ཀརྨ་བཀྲ་ཤིས་ཆོས་འཕེལ་ཞེས་བོད་པས་རྫོང་གསར་བཀྲ་ཤིས་ལྷ་རྩེའི་

༄༅། །གཟིམས་སྤྱིལ་གྱི་གནྡྷོ་ལར་ཤིན་ཏུ་མདོར་བསྡུས་ཏེ་བགྱིས་པ་དགེ་ལེགས་འཕེལ།། ༈ །།